Gara e kandidatëve republikanë për president
Zoti Trump vazhdon të udhëheqë, ndërkohë që zonja Fiorina ka fituar më shumë terren
Sipas sondazheve më të fundit, miliarderi Donald Trump vazhdon të udhëheqë ndër kandidatët republikanë. Por, ai ka humbur terren që nga debati i fundit televiziv, kur kandidatët rivalë u përballën me të gjatë transmetimit të drejtpërdrejtë. Donald Trump vazhdon të jetë figura qendrore në garën e Partisë Republikane. Por, një pikë kthese filloi të ndodhë gjatë debatit të dytë, kur rivalët u hodhën në sulm, ndër ta edhe ish-guvernatori i Floridas, Jeb Bush. Zoti Trump vazhdon të qëndrojë sfidues në fushatë. Ish-drejtuesja në biznes, Carly Fiorina, po fiton pikë pas debatit. Ndërsa Guvernatori Scott Walker dha dorëheqjen nga gara dhe u bëri thirrje edhe të tjerëve të bëjnë të njëjtën gjë. Një tjetër jo-politikan, neurokirurgu Ben Carson, po del mirë në sondazhe. Thelbi i garës republikane është futja jo-politikanëve të suskesshëm, thotë analisti Norm Ornstein. Zoti Trump ka ngecur kur është pyetur për politikën e jashtme dhe shpesh i mungojnë propozime konkrete. Por, deri më tani, kjo gjë nuk i shqetëson mbështetësit e tij. Sondazhet më të fundit tregojnë se zonja Fiorina dhe zoti Carson po konkurojnë për të zënë vendin e dytë pas zoti Trump, me përballjen e parë që do të zhvillohet në shtetin Iowa pas katër muajsh.